Dodge Charger (B-platforma)

Kitos reikšmės – Dodge Charger (reikšmės).

Dodge Charger buvo „muscle car“ klasės automobilis, kurį tarp 1966 ir 1978 metų gamino koncerno Chrysler Corporation dukterinė markė Dodge. Charger buvo gaminamas ant Chrysler B platformos. Nuo 1975 metų automobilis buvo gaminamas Chrysler Cordoba pagrindu.

Dodge Charger gimimas 
1964 metais koncernas General Motors pristatė Pontiac GTO automobilį, tai buvo automobilis, kuris savo sėkmingais pardavimais pradėjo „muscle car“ erą. Netrukus tęsdamas sėkmę, koncencernas pradėjo siūlyti tokios klasės automobilius kitose savo markėse, prekyboje pasirodė Buick Gran Sport, bei Oldsmobile 442. Norint konkuruoti Dodge markei taip pat reikėjo automobilio, kuris turėtų tokį stilių, ir galią. Tad buvo pradėtas kurti Dodge Charger automobilis. Jau 1965 metais Dodge parodoje pristatė automobilio koncepciją, po metų buvo pradėta gaminti serijinė šio automobilio versija.

1966-1967

1966 

1966 metų sausio 1 dieną buvo pristatytas naujasis Dodge flagmanas, Dodge Charger. Kartu su automobiliu buvo pristatytas ir naujas, galingas 426 Hemi (7,0 l) variklis. Automobilis taip pat išsiskyrė savo išvaizda, jo priekinės grotelės priminė elektrinį skustuvą, o jose buvo integruoti atverčiami priekiniai žibintai, kuruos uždarius atrodydavo, kad grotelės yra vientisos.

Automobiliai buvo parduodamas tik su V8 varikliais, automobilį su 6-cilindrų varikliu buvo galima įsigytiti tik nuo 1968 metų. 1966 metais buvo siūlomi 4 varikliai: bazinis 318 in³ (5,2 l) 2-barelių V8, 361 in³ (5,9 l) 2-barelių V8, 383 in³ (6,3 l) 4-barelių V8, bei naujasis 426 Hemi variklis. Didžioji dalis automobilių buvo parduoti su 6,3 litrų 325 AG (242 kW) varikliu. 1966 metais iš viso buvo pagaminta 37 344 automobiliai.

1966 metais Dodge pradėjo naudoti automobilį NASCAR lenktynėse, tikėdamiesi, kad automobilis taps lenktynių nugalėtoju. Tačiau lenktynių metu, ant posūkių greitose trasose automobilio galas pradėdavo kilti, ir automobilis tapdavo nestabiliu. Kad išspręstų šitą problemą kompanija įdiegė maža spoilerį ant bagažinės dangčio, kuris sumažino automobilio slydimą ant posūkių. 1966 metų Charger'iai buvo pirmieji amerikietiški automobiliai, kurie buvo parduodami su spoileriais.

1967 
1967 metais automobiliui buvo atlikti keli pakeitimai. Automobilis gavo šoninius posūkių signalus, taip pat atsirado galimybė užsisakyti automobilį su vinilu dengtu stogu. Atskiros priekinės sėdynės buvo standartinėmis, tačiau sudedami rankų atlošai, bei pavarų svirtis ant vairo, buvo už papildomą kainą, kurią sumokėjus automobilio priekyje galėjo sėdėti trys žmonės

1967 metams pasirodė ir naujas 440 "Magnum" variklis, bei "361" variklis buvo pakeistas į "383" variklį. Naujasis 440 "Magnum" turėjo 375 AG (280 kW), bei 4-barelių karbiuratorių. Nepaisant automobilio sėkmės NASCAR lenktynėse 1966 metais, 1967 metais buvo parduota dvigubai mažiau automobilių, tik 15 788.

1968-1970

1968 

Po smarkiai kritusių automobilio pardavimų 1967 metais, automobilį buvo nuspęsta atnaujinti. Po atnaujinimo automobilis išsaugojo savo simbolines priekines groteles, tačiau anksčiau buvę integruoti atverčiami priekiniai žibintai buvo pakeisti į stacionarius žibintus, su atverčiamu dangteliu. Taip pat nebeliko ir išilgų automobilio galinių žibintų, juos pakeiti dvigubi Corvette tipo žibintai. Automobilis buvo smarkiai atnaujintas ir iš vidaus. Automobilyje nebeliko keturių atskirų sėdynių; iki tol buvęs standartiniu tachometras, tapo galimu tik už papildomą kainą; nebeliko bagažinės, bei priekinių grotelių ženkliukų; bagažinės kilimėlis buvo pakeistas į vinilinį.

Koncernas ir toliau siekė gerinti Charger'io kaip "muscle car" klasės automobilio įvaizdį, tad buvo pristatyta nauja padidinto galingumo versija - R/T, kas reiškė „Road/Track“ (liet. Kelias/Trasa). Tokie automobiliai turėjo specialius ženkliukus, kurie buvo dedami tik ant padidinto galingumo Charger automobilių. R/T buvo standartinė su 440 "Magnum" varikliu, bei už papildomą kainą su dar galingesniu 426 Hemi varikliu.

1968 metais koncernas pradėjo naują kampaniją, kurios ženkliukas buvo bitė su varikliu ant nugaros. Coronet R/T, Super Bee, Dart GTS ir Charger R/T buvo parduodami su specialiais šios kampanijos ženkliukais, bei bumble-bee juostomis. Tokios juostos buvo standartinės R/T modeliuose, jas buvo galima pasirinkti raudonos, baltos arba juodos spalvos arba jų buvo galima atsisakyti be jokio papildomo mokesčio. Šie pakeitimai, bei naujas kėbulo stilius tapo labai populiariais visuomenėje ir padėjo parduoti 96 100 automobilių, iš kurių 17 000 buvo R/T versijos.

Vienas garsiausių šios kartos automobilių buvo juodos spalvos 1968 metų Charger R/T automobilis naudotas filme Bullitt. Gaudynių scena, kurioje automobilį vijosi Ford Mustang GT yra laikoma viena geriausių gaudynių scenų kino istorijoje. Filmavimo metu automobilis parodė savo patvarumą, šokinėjant įvairias San Francisko miesto gatvių kalnais, tuo tarpu, kai Mustang GT susidūrė su keliomis pakabos problemomis.

1969 

1969 metais automobilis sulaukė vos kelių pakeitimų. Eksterjero pakeitimus sudarė atnaujintos priekinės grotelės, kurios buvo padalintos į dvi dalis, bei dar kartą atnaujinti galiniai žibintai, kurie tapo išilgais. Abu pakeitimus atliko Harvey J. Winn. Taip pat atsirado nauja Special Edition (SE) versija. Pirmą kartą atsirado galimybe už papildomą kainą užsisakyti automobilį su stoglangiu, tačiau tai nebuvo populiaru, buvo nupirkta tik 260 tokių automobilių. 1969 metais buvo pagaminta apie 85 680 automobilių. Tais pačiais metais Dodge siekdama sėkmės NASCAR lenktynėse pristatė dvi rečiausias ir labiausiai pageidaujamas šio automobilio versijas: Charger 500 ir Charger Daytona.

Vienas garsiausių 1969 metų Charger automobilių buvo General Lee ir serialo Hazardo ketvertukas () rodyto tarp 1979 ir 1985 metų, bei vėliau išleisto filmo. General Lee yra dažnai vadinamas žinomiausiu automobiliu pasaulyje.

1970 

1970 metais automobilis vėl buvo atnaujintas. Tai buvo paskutiniai ir rečiausi antrosios kartos Charger automobiliai. Charger gavo naujas apvalesnes chromuotas priekines groteles, kurios nebebuvo padalintos į dvi dalis ir vėl buvo vientisos. Automobilio galiniai žibintai išliko panašūs į tuos kurios naudojo 1969 metų modelis, tačiau R/T ir 500 versijos turėjo kiek kitokius, patrauklesnius žibintus. Automobilio interjeras taip pat nebuvo užmirštas, Charger gavo naujas, bei aukštesnes atskiras priekines sėdynes; buvo atnaujintos durų panelės, degimo spynelė nuo panelės buvo perkelta prie vairo, bei buvo atlikti dar keli pakeitimai.

Pirmą kartą antroje šių automobilių kartoje pasirodė naujas variklis. Tai buvo 440 Six Pack variklis su trigubu 2-barelių karbiuratoriumi, turintis 390 AG (291 kW). Nepaisant šių pakeitimų automobilio gamyba dar karta sumažėjo ir 1970 metais buvo pagaminta tik 46 576 automobiliai, tačiau tam įtaką darė ir naujas Dodge Challenger automobilis, bei aukštos draudimo kainos. 1970 metų NASCAR sezone Charger iškovojo daugiau pergalių, nei kada nors anksčiau (10) taip aplenkdamas net 1969 Charger Daytona ir Plymouth Superbird modelius.

Nuorodos 

Charger (B-platforma)
Sportiniai automobiliai